*For FIA World Endurance Championship som ble arrangert fra 1981 til 1985, se Sportsvogns-VM.*
**FIA World Endurance Championship** er et verdensmesterskap innen sportsvognsracing og langdistanseløp, drevet av Automobile Club de l'Ouest (ACO) og sanksjonert av Det internasjonale bilsportforbundet (FIA). Mesterskapet har tatt opp i seg ACOs tidligere Intercontinental Le Mans Cup, som begynte i 2010, og er det første utholdenhetsserien med verdensmesterskapsstatus siden Sportsvogns-VM ble lagt ned i 1992. Navnet World Endurance Championship ble tidligere brukt av FIA på Sportsvogns-VM fra 1981 til 1985.

Mesterskapet omfatter en rekke bilklasser som konkurrerer innen utholdenhetsracing, hvor sportsvognsprototyper konkurrerer i Le Mans Prototype (LMP)-kategorier, produksjonsbaserte grand tourere konkurrerer i LM GTE-kategorier. Verdensmestertitler blir gitt til de konstruktører og førere som scorer flest poeng i løpet av sesongen.

Format
------

World Endurance Championship følger stort sett samme format som Intercontinental Le Mans Cup og består av syv utholdenhetsløp over hele verden, inkludert 24-timersløpet på Le Mans, hvor alle er minst seks timer lange. Kalenderen omfatter tre løp i Europa, to i Amerika, to i Asia og et i Midtøsten, som senere kan bli utvidet til åtte eller ni løp. Det er fire kategorier: LMP1 og LMP2-prototyper og GTE-kategorien, som er inndelt i GTE Pro for team med bare profesjonelle førere, og GTE Am for team som også bruker amatørførere.

Seks titler utdeles hver sesong, basert på antall poeng, hvorav to anses som verdensmesterskap, en for konstruktører og en for førere. Poengsystemet er lik det som brukes i FIAs øvrige verdensmesterskap, hvor poeng gis til de ti øverste plassene etter en glidende poengskala. Biler som fullfører løpet med bli klassifiser som elleve eller lavere tildeles et halvt poeng. Doble poeng gis for 24-timersløpet på Le Mans.

Løp
---

| Løp | Bane |
| --- | --- |
| 6-timersløpet på Silverstone | Storbritannias flagg Silverstone Circuit |
| 6-timersløpet på Spa-Francorchamps | Belgias flagg Circuit de Spa-Francorchamps |
| 24-timersløpet på Le Mans | Frankrikes flagg Circuit de la Sarthe |
| 6-timersløpet på Circuit of the Americas | USAs flagg Circuit of the Americas |
| 6-timersløpet på Fuji | Japans flagg Fuji Speedway |
| 6-timersløpet i Shanghai | Kinas flagg Shanghai International Circuit |
| 6-timersløpet i Bahrain | Bahrains flagg Bahrain International Circuit |
| 6-timersløpet i São Paulo | Brasils flagg Autódromo José Carlos Pace |
|

Vinnere
-------

| Sesong | LMP1 | LMP2 | GTE Pro | GTE Am |
| --- | --- | --- | --- | --- |
| 2012 | Førere | Tysklands flagg André LottererFrankrikes flagg Benoît TréluyerSveits’ flagg Marcel Fässler |
| Team | Sveits’ flagg Rebellion Racing | USAs flagg Starworks Motorsport | Italias flagg AF Corse | Frankrikes flagg Larbre Compétition |
| Konstruktør | Tysklands flagg Audi | Italias flagg Ferrari |
|  |
| 2013 | Førere | Storbritannias flagg Allan McNishDanmarks flagg Tom KristensenFrankrikes flagg Loïc Duval | Belgias flagg Bertrand BaguetteStorbritannias flagg Martin PlowmanMexicos flagg Ricardo González | Italias flagg Gianmaria Bruni | Storbritannias flagg Jamie Campbell-WalterStorbritannias flagg Stuart Hall |
| Team | Sveits’ flagg Rebellion Racing | Frankrikes flagg OAK Racing | Italias flagg AF Corse | USAs flagg 8Star Motorsports |
| Konstruktør | Tysklands flagg Audi | Italias flagg Ferrari |
|

Se også
-------

* European Le Mans Series
* American Le Mans Series
* FIA GT Championship
* Sportsvogns-VM
* Intercontinental Le Mans Cup

Referanser
----------

1. ↑  «Calendar, FIA World Endurance Championship». Arkivert fra originalen 22. mars 2017. Besøkt 12. juli 2014.
2. ↑  «Le Mans Press Conference: 2012 and further». *planetlemans.com*. Planet Le Mans. 9. juni 2011. Besøkt 12. juli 2014.

Eksterne lenker
---------------

* (en) Offisielt nettsted Rediger på Wikidata

* (en) FIA World Endurance Championship – kategori av bilder, video eller lyd på Commons Rediger på Wikidata
* Automobile Club de l'Ouest
* Det internasjonale bilsportforbundet